钦定古今图书集成/明伦汇编/闺媛典/第307卷 > 皇清四十 > 车云举妻洪氏
## 钦定古今图书集成/明伦汇编/闺媛典/第307卷 > 皇清四十 > 车云举妻洪氏

按《金谿县志》：洪氏，诸生车云举妻。年二十一夫亡，子轼甫二岁，氏旬日不食，欲从夫地下。姑曰：“茕茕藐孤，其谁抚之？” 语云：“死节易，抚孤难。汝欲为其易而遗我以难乎？盍善为宗祧计也。” 洪乃断发自誓，延师训轼成名。孀居四十年，都人诵之不衰。